text: انھوں نے حاضرین جلسہ کو اپنے تجربے کی بہت سی دلچسپ مثالیں دیں، جس میں انھوں نے اخلاقی قدروں میں کمی آجانے پر سماج کو اپنے ہی اندر جھانکنے کی ضرورت پر زور دیا۔ انھوں نے عوامی زندگی میں یکجہتی کو فروغ دینے کی ضرورت پر بھی زور دیا۔ انھوں نے کہا کہ ہم سماجی تبدیلی کے لئے اجتماعی طور پر خود ذمے دار ہیں اور ہمیں اپنی ثقافت اور مثالی شخصیتوں سے ہی جذبہ حاصل کرنا ہوگا، تاکہ ہم یہ سب کچھ کرسکیں۔